EFF sleep Unisa hof toe | Maroela Media
Die EFF se studente-organisasie het 'n dringende aansoek by die hooggeregshof in Gauteng ingedien in 'n poging om te verhoed dat Unisa sy getalle vir eerstejaarstudente met 20 000 verminder.
Die universiteit het dié besluit in Januarie aangekondig en gesê dit is gemaak na aanleiding van 'n raadsvergadering waartydens daar bespreek is hoe studente behoorlik ondersteun kan word om hul studies te voltooi. "Die besluit," het die raad destyds gesê, "is bedoel om te verseker dat studente behoorlik ondersteun word en veral genoeg finansiële hulpbronne ontvang." Unisa se akademiese jaar begin in Maart.
In hofstukke vra die EFF die hof om dringend 'n aansoek aan te hoor om die minister van hoër onderwys, wetenskap en tegnologie se opdrag aan die universiteit om sy studentegetalle te sny, ter syde te stel. News24 het in Januarie berig die raad se besluit volg op 'n brief van die departement van hoër onderwys, waarin Unisa se hoë studentegetalle ter sprake kom.
Dit is dié brief wat die EFF se studente-organisasie nou warm onder die kraag het. Die party eis ook dat die universiteitsraad se besluit om die minister se opdrag oor die studentegetalle te aanvaar, hersien en ter syde gestel word, op grond daarvan dat dit onwettig en ongeldig is.
Maroela Media het Unisa se woordvoerder Woensdag gevra of die universiteit die aansoek gaan teenstaan en wag nog op 'n antwoord.
Leerder sterf op 'geheimsinnige wyse' by skool
En natuurlik as die EFF praat vra almal hoe hoog moet hulle spring. Verstaan niks van te veel studente en te min geld en wil als mos verniet ook hê.
Nou HOE kan die eff die inrigting wat sy leier grade verniet gegee het hof toe sleep. Dis nou stank vir dank
So aandag soekend…en die media gee dit vir hom
Sal graag wil weet hoeveel van die eerste jaar studente wat gratis onderrig ontvang slaag die eerste jaar.